
                                                         УТВЪРДИЛ: ………………………..

                                                            ДИРЕКТОР: инж. Росица Рускова

ПРАВИЛНИК

ЗА 

ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ 

НА ВЪЗПИТАНИЕ, ОБУЧЕНИЕ И ТРУД 

през учебната 2025-2026 година

Настоящият правилник е приет на ПС с Протокол № 13/12.09.2025 г.
Г Л А В А  П Ъ Р В А

Общи положения

1. Настоящият правилник е разработен на основание чл.5 ал.1 от Инструкция от 05.07.1996г. на МОН за изискванията за безопасни условия на възпитание, обучение и труд в системата на народната просвета – ДВ, бр.61/96г.

2. Правилникът се утвърждава от директора на просветното звено не по-късно от началото на учебната година
3. Правилникът се актуализира при въвеждане на нови съоръжения, учебно-технически средства, материали и вещества, при изменение на правилата, нормите и изискванията за безопасност на труда в Република България.

РАЗДЕЛ І

Област и ред за прилагане на правилника

1. Правилникът се отнася за учениците, педагогическия и непедагогическия персонал  в ПГД „Иван Вазов”, както и за лицата, които по различни поводи се намират в училищната сграда, работилниците, площадки, терени и др.
2. Правилникът има за цел да конкретизира основните изисквания, които трябва да се спазват при провеждане на обучението, възпитанието и труда, предотвратяването на евентуални трудови злополуки и заболявания на учениците, получени в резултат от учебния процес или провеждането на екскурзии, летни и зимни лагери, зелени училища и др.
3. Отговорност за изпълнението на правилника носи училищното ръководство.

РАЗДЕЛ І​І
Права, задължения и отговорности на длъжностните лица и учениците за осигуряване на безопасни условия на възпитание, обучение и труд

Педагогически персонал

1. В началото на всяка учебна година класните ръководители и учителите запознават учениците с и нормите на безопасност и условията на труд в класните стаи и кабинетите. Класните ръководители извършват необходимия периодичен инструктаж по безопасността на учениците на всяко тримесечие. Забранява се увеличаването на продължителността на учебния час и съкращаването на междучасията от учителите,  което води до преумора на учениците, намаляване на вниманието им и до увеличаване на опасността от злополуки.

2. При повеждане на спортни игри, походи, състезания и други извънучилищни дейности класните ръководители и учителите задължително инструктират учениците за поведението им като състезатели, участници в похода, пешеходци или пътници в транспортни средства.
3. Списъците на учениците от групите заминаващи на поход, екскурзия и т.н. се предават на директора след провеждане на задължителния инструктаж заедно с маршрутния лист за придвижване на групата.

4. Екскурзии се провеждат в съответствие с Наредба №2 на МОН от 24.04.1997г. и Заповед №РД 01-181 от 19.10.2012г. за организиране и провеждане на детски и ученически отдих и туризъм като за целта ръководството:

(1)  Предварително проучва легитимността на фирмата-организатор и фирмата-превозвач.
(2)  Изисква от родителите на учениците декларация децата им да бъдат включени в групата.
(3)  Издава заповед за ръководители и отговорници на групите, като съставът им се определя в зависимост от броя на учениците и спецификата на ученическия отдих.
(4) Ръководителите на отделните форми на организиран отдих и туризъм, медицинския, педагогическия и останалият обслужващ персонал носят лична отговорност за живота и здравето на децата и учениците от поемането им в сборния пункт, по време на екскурзията и до връщането им при родителите и настойниците.

5. При организиране на походи по възможност не се включват хронично болни ученици. Същите могат да участват в похода след разрешение от лекар и писмено съгласие на родителите (или присъствието на родител на мероприятието).
6. Преди провеждане на общински, регионални и национални спортни състезания, учениците-участници задължително преминават през медицински преглед под ръководството на учителите по физическо възпитание или треньорите.

7. Преди провеждане на лабораторни упражнения учениците предварително се инструктират от преподавателя за безопасна работа.

8. Задължително е разглеждането на теми, свързани с Гражданска защита в час на класа, 
9. След приключване на учебните занятия, учителите задължително проверяват за забравени включени ел. уреди, учебно-технически средства и осветление.

10. Дежурните учители следят нормалното придвижване на учениците в училищната сграда и следят за поведението на същите в класните стаи, коридорите и стълбищата.
Непедагогически персонал
/Помощен и обслужващ персонал – работници и служители/
1. Да спазват установената трудова, техническа и технологична дисциплина, да изпълняват трудовите си задължения. 
2. Да се явяват на работа в състояние, което им позволява да изпълняват възлаганите им задачи и да не употребяват през работно време алкохол или други упойващи вещества.

3. Да спазват правилата за здравословни и безопасни условия на труд, безопасността на движението и противопожарна охрана.

4. Да се грижат за собствената си безопасност и безопасността на лицата, които биха могли да пострадат при извършваната от тях работа.

5. Да поддържат реда, необходимата честота, културна и приветлива обстановка на работното място. 

6. Да не предприемат по своя инициатива работа, с която не са запознати и не им е възлагана.

7. Да не работят с машини, които не познават.
8. Да поддържат и повишават квалификацията си по безопасни методи на труд.

9. Периодично или за конкретен случай да се запознават с изискванията на за безопасна работа, отнасящи се за работното място – машината на която работят.

10. Имат право да откажат изпълнението или да преустановят работата, когато възникне сериозна и непосредствена опасност за живота и здравето им, като незабавно уведомят за това прекия си ръководител.

11. Имат право да откажат изпълнението на работа, за която не са инструктирани или нямат правоспособност.
12. Задължително да се явяват на периодични медицински прегледи изследване, когато за това им е съобщено или в друг конкретен случай.

13. Чистачките задължително забърсват с влажна кърпа всяка сутрин преди началото на учебните занятия всички чинове, маси, бюра, пейки, первази и повърхности.

14. Преди началото на учебните занятия всички класни стаи, кабинети, учителска стая и канцеларии задължително се почистват и проветряват.

15. Класните стаи и кабинети се проветряват през всяко междучасие.
16. Класните стаи и кабинети се почистват след приключване на учебните занятия – проветряват се и се забърсват с влажна кърпа.

17. Преди началото на учебните занятия, по време на отоплителния сезон, огнярят всяка сутрин проверява състоянието на радиаторите  в  училищната сграда, а при констатирани нередности незабавно уведомява училищното ръководство.

18. По време на учебните часове през зимните месеци в класните стаи и кабинетите температурата трябва да бъде не по-малко от 18 градуса. Измерването на температурата се извършва от домакина и медицинското лице и се отразява в специална тетрадка. При отклонения ръководството на училището се уведомява своевременно.

19. Преди началото и след края на учебните занятия работникът по поддръжка и ремонт задължително проверява състоянието на вратите, прозорците, чиновете, масите, бюрата, шкафовете и осветлението. При констатиране на нередности незабавно пристъпва към отстраняването им, като своевременно уведомява домакина и училищното ръководство.

20. Коридорите и стълбищата  в училищната сграда се забърсват от чистачките след всяко междучасие.
21. Санитарните помещения се почистват преди започване на учебните занятия, след всяко междучасие и след приключване на учебните занятия.
22. Чистачките измиват прозорците всяка ваканция. Тяхното почистване се извършва след внимателното им отваряне, а също на изправни маси и стълби.

23. Качването и слизането при почистване на прозорците или подмяна на осветителните тела става изключително внимателно при  спазване на правилата за безопасност.

24. Дъските се ремонтират преди началото на учебната година, през ваканцията и при необходимост.

25. Училищният двор и спортните площадки се почистват всяка сутрин, след голямото междучасие и след приключване на учебните занятия.

26. Пердета, завеси, покривки, пътеки и килими се перат всяка ваканция.

27. Почистването на паркета става през всяка ваканция, като чистачките спазват правилата за работа с опасни химикали.
28. По време на работа с опасни химикали прозорците на кабинетите, класните стаи и залите задължително са отворени.

29. При подмяна на осветителни тела, ремонт на учебно-технически средства, съоръжения, машини, печки и други, те задължително се изключват от електрическата мрежа.

30. Ремонт на ел. табла се извършва само след централно изключване на ел. мрежа.

31. След приключване на учебните занятия чистачките задължително проверяват за забравени включени електрически уреди, учебно-технически средства и осветление.
32. Обслужващият персонал изпълнява задълженията си по трудов договор и длъжностна характеристика само в работно облекло.
33. До началото на учебната година задължително се осигуряват от длъжностното лице медикаменти за долекарска помощ.

34. При пожар, земетресение, авария, стихийно бедствие и други, чистачките от първия етаж обезпечават отварянето на вратите и изходите за евакуация на учениците.

35. За училищни нужди се закупуват или приемат като дарения само уреди, съоръжения, пособия, учебно-технически средства и други, отговарящи  на БДС.

36. Леснозапалими материали се съхраняват от домакина на строго определените за целта места, безопасни за здравето на учениците и трудовия колектив.
37. Забранено е запалването на събраните отпадъци и листа в училищния двор и около него.

38. През есенно-зимния сезон стриктно да се спазва планът за работа през зимни условия – „План за осигуряване на учебен процес през зимата” с оглед на безопасните условия на труд.

39. През зимните дни чистачките, работникът по поддръжката и домакинът организират почистването на двора, стълбището пред училището и тротоарите, за да не се образуват заледени участъци.

Директорът е длъжен да осигури:
1. Закона за здравословни и безопасни условия на труд (Обн. ДВ бр.124 от 23.12. 1997 г.), Наредба № 3 от 14.05.1996 г. за инструктажа на работниците и служителите по безопасност, хигиена на труда и противопожарна охрана, Инструкция от 5 юли 1996 за изискванията за безопасни условия на възпитание, обучение и труд в системата на народната просвета. 
2. подходящи стаи за кабинети; стая за изолация на ученик или служител относно ограничаване на разпространението на епидемия в ПГД „Иван Вазов“- гр. Велинград.
3. прилагането на изискванията за безопасност, хигиена на труда и противопожарна охрана на класните стаи и кабинетите;

4. необходимото противопожарно оборудване, както и изправността на наличните противопожарни съоръжения;

5. надежността и изправността на пътищата за евакуация, правилната експлоатация на отоплителната и на електрическата инсталация;

6. при възникнали бедствия, пожари, терористични действия, други извънредни обстоятвлства и инциденти с ученици или учители, при които има пострадали или са нанесени сериозни материални щети, незабавно да подаде първоначална информация на тел. 112, на Кмета на населено място и на началника на РУО;

7. След изясняване на фактите и обстоятелствата, в срок до 24 часа да изпрати до Началника на РУО писмен доклад за състоянието на пострадалите, размера на настъпилите щети и предприетите действия по уведомяване на родители и компетентните институции;
8. До началото на всяка учебна година изготвянето на инструкции за правилна и безопасна работа с отделните машини, апарати и съоръжения, за учебните кабинети, лаборатории и работилници, съответстващи на нормативните изисквания и съобразени с психологическите особености учащите и липса на трудови навици. 
9. Безопасни  и здравословни условия на труд, така че всяка опасност за живота и здравето на работника или служителя да бъде предотвратена.

10. Указания за реда и начина за изпълнение на задачите, включително запознаване с длъжностните характеристики и правилата за здравословни и безопасни условия за труд.

11. Вписването към длъжностните характеристики на служителите и работниците на конкретните им задължения за осигуряване на безопасни условия на труд.
12. При сключване на договори с други организации за изпълнение на ремонтни дейности включва и мерки за осигуряване на безопасни условия на труд.

13. Необходимите средства за осъществяване на мероприятията по охрана на труда.

14.  Условия за санитарно-битово и медицинско обслужване на работниците, служителите и учащите се.
15. Преглед на сградите след извършен основен ремонт и обръща внимание на закрепването на вратите, прозорците, обезопасяването на ел. инсталация и съоръжения /зануляване, заземяване/, монтиране на машините, изискванията на хигиена на труда и противопожарна безопасност.

16. Докладва ежегодно на педагогическия съвет за състоянието по безопасност и хигиена на труда и противопожарна охрана, за причините, довели до трудови злополуки и предприетите мерки за отстраняването им.

17. Своевременно съставяне на акт за трудова злополука или професионално заболяване, както и разследване на причините довели до това. Незабавно уведомява РУО, регионалната инспекция по труда, органите на МВР, прокуратурата и гражданска защита в случаите на тежки или със смъртен изход злополуки и на тежки аварии.

18. Осигурява взаимодействие и координация с органите на МТСГ, МЗ, МВР, МОС и местните органи на държавната власт в дейността си по осигуряване на безопасни условия на възпитание, обучение и труд.

19. Отговаря за пожарообезопасяването чрез спазване на действащи норми, правилници, наредби и предписания.

20. Осигурява необходимото противопожарно оборудване  и мястото за разполагането му.

21. Съгласувано с противопожарните органи определя пътищата за евакуация на учащите и други служители и работници.

22. Подпомага организирането на евакуация на учениците и трудовия колектив през учебната година и контролира нейното изпълнение.

23. Следи за състоянието на проходите  за евакуация, за правилната експлоатация на отоплителните съоръжения, ел. инсталации и други.

24. Изготвянето на инструкции за спазване на изискванията и правилата на пожаробезопасност.

25. Съответното обезопасяване, когато изходът на учебното заведение е в близост до улица с интензивно движение.

26. Извършва контрол при сключване на трудов договор за спазване на изискванията за правоспособност и квалификация.

27. Проявява специална грижа и внимание към определени категории учащи се – младежи, жени, лица с намалена трудоспособност и други.
Г Л А В А  В Т О Р А

Условия, изисквания и правила за безопасно и здравословно провеждане на възпитанието, обучението и трудовата дейност
Р А З Д Е Л  I
Електрообзавеждане и електробезопасност
1. Ел. уреди, съоръжения, инсталации и съставящите ги елементи по устройство и изпълнение да отговарят на изискванията  на Правилника за устройство на ел. уредби, на стандартизационни документи, както и да са съобразени със специфичните условия на и изисквания за поддържане и ремонт.
2. Да се спазват изискванията за безопасна работа при експлоатация и поддържане на ел. уредби, ел. съоръжения, ел. инсталации, ел. проводи и други.
3. Включването и изключването на напрежението за ел. консуматорите в работилниците и лабораториите трябва да се извършва от централното табло. 
4. Забранено е на учениците да пипат и извършват поправки и ремонт по ел. инсталациите на машините.
5. Всички ел. разпределителни и пускови табла, кабели и инсталации след демонтиране и преместване на работната машина незабавно да бъдат изключени от напрежение.
6. Задължително се изготвят инструкции за безопасна работа с ръчни ел. инструменти, преносими ел. лампи и трансформатори, за изискванията към условията, на които трябва да отговарят тези инструменти, за изискванията към напрежението според условията на работната среда произтичащите от всичко това специални мерки.
7. Не се допуска работа с неизправни ел. щепселни съединения, ключове, шнурове и кабели.
8. Спазването на изискванията, включени в правилника за безопасност на труда, е задължително.
Р А З Д Е Л  II
Санитарно-битово осигуряване
1. Територията на училището и дворните площи да се поддържат чисти, а отпадъците да се съберат на определените за целта места.
2. Да се поддържат в добър вид съблекалните, помещенията с душове и умивалници, помещенията за почивка, тоалетните и в изправност шкафчетата, душовете, бойлерите и други.

3. Да се спазва от всички – педагогически, непедагогически персонал и ученици, въведения режим за труд и почивка.

4. Кабинетът на медицинският специалист да бъде обзаведен и оборудван с необходимите средства и медикаменти за оказване на първа помощ.

Р А З Д Е Л  III
Водоснабдяване и канализация
1. Училищната сграда да бъде осигурена с необходимите количества вода за хигиенно-санитарни, питейно-битови и противопожарни нужди.
2. Да се поддържа в изправност водопроводната инсталация и канализационната система.

Р А З Д Е Л  IV
Противопожарна охрана

1. Всички горими отпадъци и смет да се изнасят своевременно от сградата;

2. Пътищата, проходите и входовете към сградата трябва да бъдат свободни от всякакви материали, а през зимата почиствани от сняг.

3. Вратите, определени за евакуация трябва да се отварят навън;
4. Противопожарни изисквания при провеждане на масови мероприятия в училището:

Организаторите на мероприятието преди започването му трябва да проверят помещението, изходите и осигурителните средства за гасене. Задължително е присъствието на дежурни учители, инструктирани за правилата на противопожарна охрана.

5. При провеждане на масови мероприятия е забранено:


- произвеждането на светлинни ефекти с използването на химически вещества, които могат да причинят пожар;


- да се загасява напълно светлината в помещението;

      6.  При провеждане на новогодишни тържества е забранено:


- поставянето на елхата на разстояние по-малко от 1 метър от стената;


- поставяне на елхата в положение, затрудняващо излизането от помещението;


- използването на свещи, бенгалски огън и други запалителни материали.
Р А З Д Е Л  V
Правила и изисквания за безопасна работа в учебните кабинети по физика и химия, ИТ, физическо възпитание и спорт, учебна практика.
Учителите по физика и химия, ИТ, физическо възпитание и спорт и учебна практика, в срок до 30.09.2025г. извършват необходимите инструктажи за безопасна работа в специализираните кабинети. 

Г Л А В А     Т Р Е Т А
Инструктаж и обучение по безопасност, хигиена на труда и потивопожарна охрана

1. Инструктажите по безопасност, хигиена на труда и потивопожарна охрана са: начален на работно място, периодичен и извънреден

2. Инструктажите се провеждат по време на работа;

3. Провежданите инструктажи се записват в специална тетрадка за инструктажите;

4. Целта на началния инструктаж е лицата, които постъпват на работа, да бъдат запознати с основните правила и изисквания по безопасност, хигиена на труда и ППО на територията на училището;с вида и характера на извършваната работа; с възможните рискове и с изискванията към тяхното поведение с оглед запазване здравето и живота им;
5. Инструктажът на работното място е практическо запознаване на работника или служителя с конкретните изисквания за безопасност при изпълнение на трудовата дейност.

6. Периодичният инструктаж има за цел да поддържа знанията по безопасност, хигиена на труда и ППО;

7. Извънредният инструктаж се провежда след случай на смърт, на тежка аварийна трудова злополука, пожар, природно бедствие, при констатирани груби нарушения на нормите и изискванията, както и с работещите, отсъствали от работа повече от 45 дни, независимо от причините на отсъствието.
Преходни и заключителни разпоредби
1. Правилникът за осигуряване на безопасни условия на обучение, възпитание и труд се утвърждава от директора на училището не по- късно от началото на учебната година.
2. Настоящият правилник се издава на основание на Закона за здравословни и безопасни условия на труд ( изм. И доп. ДВ, бр. 79 от 13.10.2015 г.)Инструкция от 05.07.1996 г. за изискванията за безопасни условия на възпитание, обучение и труд в системата на народната просвета (обн.ДВ, бр.61 от 1996 г.), Указание от 17.01.1997 г.на МОН по прилагането на Инструкцията за изискванията за безопасни условия на възпитание, обучение и труд в системата на народната просвета.

Инструктаж за осигуряване на безопасни условия на възпитание, обучение и труд
Учениците са длъжни да спазват следните правила за безопасност по време на пребиваването им в училище: 
1. Учениците трябва да спазват правилата за безопасно поведение - да не тичат, скачат и боричкат в класните стаи и училищните коридори.

2. Забранява се на учениците качването по первазите на прозорците и надвесването през тях.

3. По време на извънкласни и извънучилищни мероприятия учениците задължително и стриктно спазват указанията на учителите.

4. Категорично се забранява на учениците да пипат контакти и счупени електрически ключове. При откриване на повредени контакти и счупени електрически ключове, те са длъжни незабавно да уведомят учителя.
5. Забранява се на учениците да използват учебно- технически средства и пособия в отсъствието на учителя.

6. Забранява се на учениците да носят в училище предмети, които могат да застрашат живота и здравето на съучениците им.

7. Да пазят училищното имущество, да изхвърлят отпадъците само на определените за това места.

8. Да не пушат, да не употребяват спиртни напитки и наркотици.

9. Да не нанасят щети на базата. Всяка щета се заплаща на място.
10. Да спазват учебната програма.

11. Да се отнасят с уважение, да бъдат толерантни и дружелюбни към съучениците си, да си помагат взаимно.

Изготвили:
Председател: Вера Алексиева

Член: Альоша Кадьов

          Валентин Кадьов


